《春暮张尔戌捕卿招同李书云余铨卢王北山三给谏摩诃庵看杏花 其二》
清代·郭棻

野旷春逾媚，林烟绿一围。远公容设酒，曾点未成衣。

坐树莺声老，蒸田水气肥。闲云如有意，故故傍人飞。

作者简介：（1622—1690）清直隶清苑人，字芝仙，号快庵、快圃。顺治九年进士。授检讨，历赞善。康熙间历官大理寺寺正、内阁学士。奏疏多直言，如停止圈田后仍有私圈之事，皆直陈不讳。工书法，与沈荃有南沈北郭之称。卒谥文清。有《学源堂集》等。